钦定古今图书集成/理学汇编/文学典/第123卷 > 《复杜温夫书》前人
## 钦定古今图书集成/理学汇编/文学典/第123卷 > 《复杜温夫书》前人

二十五日，宗元白：两月来，三辱生书，书皆逾千言，意
者相望，仆以不对答引誉者。然仆诚过也。而生与吾
文又十卷，噫亦多矣。文多而书频，吾不对答而引誉，
宜可自反。而来征，不肯相见，亟拜亟问，其得终无辞
乎？凡生十卷之文，吾已略观之矣。吾性𫘤滞多，所去
甚谕，安敢悬断是且非邪？书抵，吾必曰“周、孔”，周、孔安
“可当也？”语人必于其伦。生以直躬见抵，宜无所谀道，
而不幸乃曰：“周孔，吾岂得无骇怪？”且疑生悖乱浮诞，
无所取幅尺，以故愈不对答。来柳州，见一刺史，即周
孔之，今而去我。道连而谒于潮之二邦，又得二周孔。
去之京师。京师显人，为文词、立声名以千数，又宜得
周、孔千百，何吾生胸中扰扰焉多周、孔哉！吾虽少为
文，不能自雕斲，引笔行墨，快意累累，意尽便止，亦何
所师法？立言状物，未尝求过人，亦不能明辨生之才
致，但见生用助字不当律令，唯以此奉答。所谓乎、欤、
邪、哉、“夫”者，疑辞也；矣、“耳”、“焉”“也”者，决辞也。今生则一之，
宜考前闻人所使用，与吾言类且异，慎思之则一益
也。《庚桑子》言“藿、蠋鹄卵者吾取焉。”道连而谒于潮，其
卒可化乎？然世之求知音者，一遇其人，或为十数文，
即务往京师，急日月，犯风雨，走谒门户，以冀苟得。今
生年非甚少，而自荆来柳，自柳将道连而谒于潮，途
远而深矣，则其志果有异乎？又状貌嶷然类丈夫，视
端形直，心无岐径，其质气诚可也，独要谨充之尔。谨
充之，“则非。吾独能生，勿怨。亟之二邦以取法。时思吾
言，非固拒生者。《孟子》曰：‘余不屑之教诲也’”者，是亦教
诲而已矣。宗元白。